Thriller (album)

Thriller er et musikkalbum av Michael Jackson, utgitt av Epic Records 30. november 1982. Albumet er allment oppfattet som hans beste soloalbum, og bekreftet hans posisjon som verdens mest kjente artist. Albumet har hittil blitt solgt i 110 millioner eksemplarer, og er i 2008 notert i The Guiness Book of Records som verdens mest solgte album gjennom tidene.

Thriller kom i 2003 på 20.-plass på musikkmagasinet Rolling Stones liste over «Tidenes 500 beste album»., noe som har fått flere musikkeksperter til å rynke på nesen i overraskelse over at det ikke er nummer 1. Samme år utropte TV-stasjonen VH1 albumet til det 23. største gjennom tidene, og i 2005 ble albumet kåret til det 4. største gjennom tidene i en meningsmåling arrangert av den britiske TV-kanalen Channel 4.

Innspillingen
Av de totalt ni sangene som kom med på albumet, hadde Jackson minst deltatt i ni av dem ved siden av å legge på vokal. Innspilt mellom april og november 1982, ble Thriller co-produsert av Quincy Jones og Jackson, og albumet viste en større delaktighet fra Jacksons side enn det foregående albumet, Off the Wall fra 1979. 

Tidlige versjoner av Thrillers sanger var skarpere i kantene enn de mer glatte slutt-mixene som Thriller til slutt ble, basert på idéer som ble kultivert av Jackson. Etter at albumet ble mixet av Jackson, Jones, og Jacksons tekniker Bruce Swedien, lanserte Jacksons plateselskap, Epic Records, Thriller 30. november 1982. 

Albumets første singel, «The Girl is Mine», en popaktig duett sammen med tidligere The Beatles-medlem Paul McCartney, ble en kommersiell suksess, selv om sangen ble slaktet av kritikere. Albumets andre singel, «Billie Jean», var en mer definitiv hit. Til tross for kontroversen rundt sangens tekst, som omhandlet illegitimitet, førte «Billie Jean» Jacksons karriere og Thriller til toppen av hitlistene, og fra der og da vokste Jacksons suksess. Jacksons gjenoppståelse som en crossover-artist var komplett med hans tredje singel, den meget rockinspirerte nummer 1-hiten, «Beat It».

På sitt mest populære solgte Thriller én million album i uken. Thriller er av mange ansett som det første albumet til MTV-generasjonen. Takket være jubileumsutgaven, klarte albumet endelig å bli nr. 1 på salgslistene i Norge. Da det ble utgitt første gang i 1982, klarte det ikke bedre enn 6.-plass.

Sporliste

«Wanna Be Startin' Somethin'» (Jackson)
«Baby Be Mine» (Rod Temperton)
«The Girl Is Mine» (med Paul McCartney) (Jackson)
«Thriller» (med Vincent Price) (Rod Temperton)
«Beat It» (med Eddie Van Halen) (Jackson)
«Billie Jean» (Jackson)
«Human Nature» (John Bettis / Steve Porcaro)
«P.Y.T. (Pretty Young Thing)» (James Ingram / Quincy Jones)
«The Lady In My Life» (Rod Temperton)

Thriller Special Edition
I 2001 kom en spesialutgave av Thriller med bonusspor, intervjuer, og større omslagshefte. 

Interview with Quincy Jones #1 – 2:18
«Someone in the Dark» (Bergman / Bergman / Temperton) – 4:48
Interview with Quincy Jones #2 – 2:04
«Billie Jean» (hjemmedemo fra 1981) (Jackson) – 2:20
Interview with Quincy Jones #3 – 3:10
Interview with Rod Temperton #1 – 4:02
Interview with Quincy Jones #4 – 1:32
«Voice-Over Session from "Thriller"» (Temperton) – 2:52
Interview with Rod Temperton #2 – 1:56
Interview with Quincy Jones #5 – 2:01
«Carousel» (Sembello/Freeman) – 1:49
Interview with Quincy Jones #6 – 1:17

Thriller 25 
I 2008 ble Thriller lansert på nytt under navnet Thriller 25 som markering av albumets 25-årsjubileum. Albumet inneholdt nye mikser av sanger fra det opprinnelige albumet hvor noen av dagens største popartister bidro. En ny låt var også lagt til, «For All Time». Denne ble opprinnelig skrevet for Thriller, men kom ikke med på albumet. Thriller 25 innholdt også en DVD med musikkvideoer og et større omslagshefte med flere bilder, historie og en hilsen fra Jackson til fansen.

CD
Spor 1-9 er de originale låtene på Thriller.

«Voice-Over Session from Thriller» (utdrag) - 0:24
«The Girl Is Mine 2008» med will.i.am (Jackson / will.i.am / Harris) - 3:11
«P.Y.T. (Pretty Young Thing) 2008» med will.i.am (Jackson / will.i.am / Harris) - 4:17 
«Wanna Be Startin' Somethin' 2008» med Akon (Jackson/Akon/Tuinfort) - 4:11
«Beat It 2008» med Fergie (Jackson) - 4:10
«Billie Jean 2008» (Kanye West remix) (Jackson) - 4:34
«For All Time» (Sherwood/Porcaro) - 4:08
«Got the Hots» (Jackson/Jones) - 4:27 (kun i Japan)

DVD
 «Thriller» 
 «Beat It» 
 «Billie Jean»
 «Billie Jean» (konsertopptreden, Motown 25: Yesterday, Today, Forever)

Singelhiter
Listeplasseringer på amerikanske lister:
1984: «Thriller» #4 Pop Singles Chart; #3 Black Singles Chart
1983: «Billie Jean» #1 Pop Singles Chart; #1 Black Singles Chart
1983: «Beat It» #1 Pop Singles Chart; #1 Black Singles Chart; #14 Hot Rock Tracks
1983: «Wanna Be Startin' Somethin'» #5 Pop Singles Chart; #5 Black Singles Chart
1983: «Human Nature» #7 Pop Singles Chart; #27 Black Singles Chart
1983: «P.Y.T (Pretty Young Thing)» #10 Pop Singles Chart; #46 Black Singles Chart
1982: «The Girl Is Mine» (duett med Paul McCartney) #2 Pop Singles Chart; #1 Black Singles Chart

Personell

 Michael Jackson – vokal, bakgrunnsvokal, trommer
 Steve Lukather – gitar, bass
 Eddie Van Halen – gitarsolo på «Beat It»
 David Williams – gitar
 Dean Parks – gitar
 Paul Jackson – gitar
 Louis Johnson – bass
 Jeff Porcaro – trommer, blåser- og strykerarrangementer
 Leon N'dugu Chancler – trommer
 Brian Banks – keyboard, synthesizere
 Greg Phillinganes – keyboard, synthesizere
 David Paich – keyboard, synthesizere
 Steve Porcaro – keyboard, synthesizere
 Michael Boddicker – keyboard, synthesizere

 Rod Temperton – keyboard, synthesizere
 David Foster – keyboard, synthesizere
 Bill Wolfer – keyboard, synthesizere
 Paul McCartney – vokal på «The Girl Is Mine»
 La Toya Jackson – bakgrunnsvokal på «P.Y.T.»
 Janet Jackson – bagrunnsvokal på «P.Y.T.»
 Paulinho da Costa – perkusjon
 Vincent Price – voiceover på «Thriller»
 Bill Reichenbach jr. – trombone
 Larry Williams – saksofon, tverrfløyte
 Jerry Hey – trompet, flygelhorn
 Gary Grant – trompet, flygelhorn
 Anthony Marinelli – synthesizerprogrammering

Referanser

Eksterne lenker   
 
 Tekstene til alle sangene på albumet Thriller

Michael Jackson-album
Musikkalbum fra 1982